b'\n_START_ARTICLE_\nKoncentracijsko tabori\xc5\xa1\xc4\x8de Natzweiler-Struthof\n_START_PARAGRAPH_\nKoncentracijsko tabori\xc5\xa1\xc4\x8de Natzweiler-Struthof je bilo nacisti\xc4\x8dno koncentracijsko tabori\xc5\xa1\xc4\x8de v Vogezih blizu alza\xc5\xa1ke vasi Natzwiller (nem\xc5\xa1ko Natzweiler) v Franciji, v mestu Schirmeck, pribli\xc5\xbeno 50\xc2\xa0km jugozahodno od Strasbourga._NEWLINE_Natzweiler-Struthof je bilo edino nacisti\xc4\x8dno tabori\xc5\xa1\xc4\x8de na ozemlju dana\xc5\xa1nje Francije. Obstajala so za\xc4\x8dasna tabori\xc5\xa1\xc4\x8da, ki so jih vodili Francozi, na primer Deportacijsko tabori\xc5\xa1\xc4\x8de Drancy. V tem \xc4\x8dasu je obmo\xc4\x8dje Alzacija-Lorena administratovno spadalo pod Tretji rajh._NEWLINE_V tem tabori\xc5\xa1\xc4\x8du je bil interniran tudi Boris Pahor. Na podlagi te izku\xc5\xa1nje je napisal roman Nekropola.\n_START_SECTION_\nDelovanje\n_START_PARAGRAPH_\nNatzweiler-Struthof je deloval med 21. majem 1941 in za\xc4\x8detkom septembra 1944, ko je SS tabori\xc5\xa1\xc4\x8dnike preselil v koncentracijsko tabori\xc5\xa1\xc4\x8de Dachau. Gradnjo tabori\xc5\xa1\xc4\x8da je nadzoroval Hans H\xc3\xbcttig. Tabori\xc5\xa1\xc4\x8dnike so poslali na smrtni mar\xc5\xa1 v zgodnjem septembru, skupaj z majhno SS-ovsko enoto, ki je nadzorovala delovanje tabori\xc5\xa1\xc4\x8da. 23. novembra 1944 ga je Ameri\xc5\xa1ka vojska odkrila in osvobodila kot prvo zahodnoevropsko koncentracijsko tabori\xc5\xa1\xc4\x8de. Tabori\xc5\xa1\xc4\x8de je imelo tudi ve\xc4\x8d podenot._NEWLINE_V treh letih je bilo zaprtih pribli\xc5\xbeno 52.000 ljudi s Poljske, Sovjetske zveze, Nizozemske, Francije, Nem\xc4\x8dije, Norve\xc5\xa1ke in drugih de\xc5\xbeel. Tabori\xc5\xa1\xc4\x8de so zgradili predvsem za zapornike po odloku Nacht und Nebel, v ve\xc4\x8dini primerov za pripadnike odporni\xc5\xa1kih gibanj._NEWLINE_Tabori\xc5\xa1\xc4\x8de je imelo krematorij in plinske celice, ki jih niso uporabljali za mno\xc5\xbei\xc4\x8dno morjenje. Josef Kramer, poveljnik tabori\xc5\xa1\xc4\x8da, je bil za svoje zlo\xc4\x8dine usmr\xc4\x8den. Obsojen je bil tudi morjenja Judov v tukaj\xc5\xa1njih plinskih celicah._NEWLINE_Za zlo\xc4\x8dine, storjene tukaj, so bili obosojeni Otto Bickenbach, Friedrich Bickenbach in Helmut Ruehl. V tem tabori\xc5\xa1\xc4\x8du se je zadr\xc5\xbeeval tudi Hans Eisele._NEWLINE_Garanje, medicinski poskusi, slaba prehrana in slabo ravnanje paznikov SS-a so privedli do 4.341 dokumentiranih smrti. Tukaj so 6. julija 1944 usmrtili tudi \xc5\xa1tiri pripadnice Uprave za posebne operacije: Diano Rowden, Vero Leigh, Andr\xc3\xa9o Boreel in Sonjo Ol\xc5\xa1anecki._NEWLINE_Ker je bila populacija \xc5\xbeensk v tabori\xc5\xa1\xc4\x8du majhna, je v njem delalo le 7 SS-ovskih paznic (paznikov je bilo 600) in 15 v kompleksu podenot. Glavna naloga paznic je bila varovati \xc5\xbeenske, ki so jih v tabori\xc5\xa1\xc4\x8de privedli zaradi medicinskih poskusov ali na usmrtitev. V tabori\xc5\xa1\xc4\x8du so urili ve\xc4\x8d paznic, ki so od\xc5\xa1le v podenoti Geinsenheim in Geislingen v zahodni Nem\xc4\x8diji._NEWLINE_Dva pripadnika Kraljevega vojnega letalstva (F/O Dennis H. Cochran in F/L Anthony R. H. Hayter), ki sta bila vpletena v pobeg iz Stalag Luft III, je po zajetju umoril gestapo. Kremirali so ju v Natzweilerju._NEWLINE_Med zaporniki so bili tudi pripadniki norve\xc5\xa1kega odporni\xc5\xa1kega gibanja. Per Jacobsen je tukaj umrl, Tor Njaa en route in Charles Delestraint, voditelj Arm\xc3\xa9e Secr\xc3\xa8te so umrli kasneje v Dachau._NEWLINE_Osebje: 1. julija 1944 je bil SS Untersturmfuehrer Heinrich Wicker preme\xc5\xa1\xc4\x8den v Natzweiler-Struthof, ki je bil v tistem \xc4\x8dasu najve\xc4\x8dje tabori\xc5\xa1\xc4\x8de v nem\xc5\xa1kem rajhu. Opravljal je nalogo administratorja._NEWLINE_Heinrich Schwarz je bil imenovan za poveljnika tabori\xc5\xa1\xc4\x8da. Nadzoroval je premik zapornikov v Dachau, ki je potekal aprila in maja 1945. Po porazu nacisti\xc4\x8dne Nem\xc4\x8dije so ga francoske okupacijske oblasti v Rastattu obto\xc5\xbeile vojnih zlo\xc4\x8dinov. Obsodile so ga na smrt in 20. marca 1947 ga je blizu kraja Baden-Baden ustrelil strelski vod.\n_START_SECTION_\nZbirka judovskih okostij\n_START_PARAGRAPH_\nZbirka judovskih okostij je bil nacisti\xc4\x8dna namera, s katero so antropolo\xc5\xa1ko hoteli dokazati manjvrednost, ki so jo pripisali judovski rasi in poudariti status Judov kot podljudi, v primerjavi z nem\xc5\xa1ko raso, ki so jo nacisti dojemali kot arijsko oziroma kot nadljudi. Zbirka naj bi bila nastanjena v Anatomskem in\xc5\xa1titutu strasbour\xc5\xa1ke univerze v priklju\xc4\x8deni Alzaciji, kjer so izvedli prve preparacije trupel._NEWLINE_87 zapornikov je bilo odposlanih v Natzweiler-Struthof, 46 jih je izviralo iz gr\xc5\xa1kega Soluna. Smrt 86 so inducirali v plinskih celicah v Natzweiler-Struthofu. Trupla 57 mo\xc5\xa1kih in 29 \xc5\xbeensk so poslali v Strasbourg. Enega mo\xc5\xa1kega so ustrelili, saj se je upiral zaplinitvi. Josef Kramer, poveljujo\xc4\x8di \xc4\x8dastnik tabori\xc5\xa1\xc4\x8da, (kasneje je postal poveljnik v Auschwitzu in zadnji poveljnik v Bergen-Belsnu) je lastnoro\xc4\x8dno izvedel zaplinitev 80 od 86 \xc5\xbertev._NEWLINE_Najprej so hoteli narediti anatomske odlitke teles. Zato je bilo treba trupla reducirati do okostja (dekarnirati). Leta 1944 so se bali, da bi telesa, ki \xc5\xa1e niso bila brez mesa, zavezniki odkrili. Septembra 1944 je Sievers poslal Brandtu telegram z vsebino:\xc2\xa0\xc2\xbbZbirka bi lahko bila dekarnirana in trupla neprepoznavna. To bi pomenilo, da je bilo vse delo zaman in da je ta zbirka izgubljena za znanost, \xc4\x8de odlikov ne bi bilo mogo\xc4\x8de narediti.\xc2\xab_NEWLINE_Dva antropologa, oba \xc4\x8dlana SS-a, Hans Fleischhacker in Bruno Beger, sta bila skupaj z Wolffom obto\xc5\xbeena selekcije judovskih zapornikov v Auschwitzu za Hirtovo zbirko rasnih tipov - projekt, ki je ustvaril judovsko zbirko okostij. Beger je bil spoznan za krivega, vendar kazni ni odslu\xc5\xbeil. V povezavi s projektom se omenjajo \xc5\xa1e Karl Wimmer in anatom Anton Kiesselbach._NEWLINE_V Imenih \xc5\xa1tevilk je Hans-Joachim Lang opisal mno\xc5\xbei\xc4\x8dne umore. Podrobno je opisal, kako je dolo\xc4\x8dil identiteto 86 \xc5\xbertev medicinskih eksperimentov Otta Bickenbacha in Avgusta Hirta.'